section_heading: Sezona 2010./11.
paragraph_text: Nakon što je bio miljenik napuljskih navijača, dolaskom u Juventus ubrzo je svojim igrama i golovima postao miljenik juventusovih navijača, koji su mu dali i nadimak Eta Beta zbog odličnih golova koje je postigao. Juventus je jesenski dio sezone završio na dobrom drugom mjestu, iza Milana. 6. siječnja u utakmici protiv Parme, nakon 10-ak minuta igre Quagliarella je teško ozlijedio koljeno. Propustio je ostatak sezone, a Quagliarellinom ozljedom sve je krenulo nizbrdo za Juventus koji je na kraju završio na razočaravajućem 7. mjestu. Unatoč ozljedi Juventus je kupio Quagliarellu za 10,5 milijuna eura, koje će otplatiti u sljedeće tri godine.